Μπουρζουαζία

Η αστική τάξη, γνωστή και με τον μειωτικό όρο μπουρζουαζία, είναι όρος που χρησιμοποιείται για να περιγράψει την κοινωνική τάξη στην οποία ανήκουν οι κεφαλαιοκράτες και οι κτηματίες, γνωστοί κατά τη μαρξιστική ορολογία ως αστοί και με τον μειωτικό όρο μπουρζουάδες. 

Ιστορικά, η τάξη της μπουρζουαζίας προέρχεται από την τάξη των εμπόρων του μεσαίωνα, οι οποίοι αντλούσαν εξουσία και επιρροή από την εργασία και τον πλούτο τους, σε αντίθεση με αυτούς των οποίων η εξουσία προερχόταν από την καταγωγή και την κτήση γης. Σύμφωνα με άλλη εκδοχή, ο όρος περιγράφει την τάξη στην οποία ανήκουν τα μέσα παραγωγής πλούτου.

Είναι γαλλική λέξη και προέρχεται από τη λέξη bourgeois, που σημαίνει κάτοικος μιας πόλης.Online Etymology Dictionary Ο όρος έχει συνήθως αρνητική χροιά και χρησιμοποιείται υποτιμητικά υποδηλώνοντας συντηρητισμό και αντιδραστικότητα.Για παράδειγμα Β. Ι. Λένιν, Τα διδάγματα της κομμούνας, «Σπάρτακος, κείμενα 1930-1932», Δεκέμβρης 1986, εκδόσεις «Ουτοπία», ΑθήναΚατερίνα Σχινά, Η γοητεία της μπουρζουαζίας, ένθετο "Βιβλιοθήκη", Ελευθεροτυπία, 21 Ιουλίου 2006

Σε μια σύγχρονη (20ός αιώνας) πολιτική ανάλυση, ο Ελληνοαμερικανός καθηγητής κοινωνιολογίας James Petras ισχυρίζεται ότι οι αξίες της μπουρζουαζίας υιοθετούνται από αριστερούς διανοούμενους οι οποίοι  επιδιώκουν καταξίωση, αναγνώριση, καθώς και διασύνδεση με μπουρζουά ιδρύματα και κύκλους. Με τον τρόπο αυτό διαιωνίζεται η ηγεμονία της μπουρζουαζίας, παρ' ότι χρησιμοποιείται η ρητορεία της αριστερής διαμαρτυρίας και του αντι-ηγεμονισμού.Petras, James. “Left Intellectuals and Desperate Search for Respectability.” Economic and Political Weekly, vol. 36, no. 7, 2001, pp. 540–541. Διαθέσιμο στο www.jstor.org

Αναφορές


Κατηγορία:Κοινωνικές τάξεις
Κατηγορία:Κοινωνιολογία του πολιτισμού